הספירה לאחור
בירכתי גנו או בפאת שדהו איש עומד; ואור זרוע לו. רכות של דמדומים. נשען; אל גומחה שבגדר, מתמכר לחסד שעת האור; האחרונה. לפרישה זמנית מהמולת ההיסטוריה; משאון הממלכה מחטאי העולם הזה וכל; שאר-העולמות האפשריים ונותן לנשיבה; הקרירה של אוויר-הערב אשראי אינסופי; להרחיף את גבעולי-העשב, להנשים את הריאות,; לעטוף את פעימת-הלב כנטיפים בעלטה.; להתמסר לריטואל שקט של חרטה; בקצה הנדודים. איש ולילו; איש ואדמת-רוחו; עכשיו, עד שתיגע בנצח,; תחל הספירה לאחור.; 